Neuropsychological Correlates of Cerebellar Volumes in Multiple Sclerosis: An MRI Volumetric Analysis Study
Creators: name: Παρασκευή, Ηλιάδου Νικολάου
Publisher: name: Aristotle University of Thessaloniki
Year: 2021
Subjects: Πολλαπλή σκλήρυνση
Γνωστικές λειτουργίες
Παρεγκεφαλίδα
Ογκομετρική ανάλυση
Multiple Sclerosis
Cognitive impairment
Cerebellum
Volumetric analysis

description: Η Πολλαπλή Σκλήρυνση (ΠΣ) είναι μία χρόνια απομυελινωτική νόσος του κεντρικού νευρικού συστήματος. Το σημείο κατατεθέν της παθοφυσιολογίας της ΠΣ είναι η καταστροφή της μυελίνης που περιβάλλει τους άξονες των νευρώνων δημιουργώντας πλάκες (ή αλλιώς αλλοιώσεις). Η παρεγκεφαλίδα αποτελεί περιοχή προτίμησης για την απομυελίνωση, με σαφώς αναγνωρισμένο ρόλο σε κινητικές – και πιο πρόσφατα – γνωστικές λειτουργίες. Μέσα σ’ αυτό το πλαίσιο, στόχος της παρούσας έρευνας είναι να διερευνηθεί η συνεισφορά του όγκου της φαιάς και λευκής ουσίας όπως επίσης και το πάχος του φλοιού της παρεγκεφαλίδας στη γνωστική επίδοση και στον βαθμό αναπηρίας των ασθενών με ΠΣ. Οι όγκοι των επιμέρους λοβίδιων όπως και το πάχος του φλοιού της παρεγκεφαλίδας υπολογίστηκαν με τη χρήση ενός συστήματος ογκομετρικής ανάλυσης και αυτοματοποιημένης κατάτμησης της παρεγκεφαλίδας και των λοβίδιών της. Τα κυριότερα ευρήματα της μελέτης είναι η μείωση του όγκου της λευκής και φαιάς ουσίας στο λοβίδιο Χ και η διάχυτη λέπτυνση του φλοιού της παρεγκεφαλίδας στους ασθενείς με ΠΣ∙ η Διευρυμένη Κλίμακα Αξιολόγησης Αναπηρίας (EDSS) συσχετίζεται με τον βαθμό κόπωσης (fatigue) και με την επίδοση των ασθενών σε έργα ταχύτητας επεξεργασίας πληροφοριών αλλά όχι με τον όγκο της φαιάς και λευκής ουσίας της παρεγκεφαλίδας∙ ο όγκος της φαιάς και λευκής ουσίας του λοβίδιου Ι-ΙΙ συσχετίζεται αρνητικά με δοκιμασίες ταχύτητας επεξεργασίας πληροφοριών και οπτικοχωρικής μνήμης. Τέλος, βρέθηκε σχέση ανάμεσα στο πάχος του φλοιού της παρεγκεφαλίδας συνολικά και των λοβίδιων I-II, III, VI, Crus I, VIIIA με δοκιμασίες ταχύτητας επεξεργασίας πληροφοριών και λεκτικής ευχέρειας. Συνοψίζοντας, παρατηρήθηκε παρεγκεφαλιδική ατροφία στη φαιά και λευκή ουσία στους ασθενείς με ΠΣ και αντίστροφες συσχετίσεις με τις γνωστικές λειτουργίες και ιδιαίτερα με την ταχύτητας επεξεργασίας πληροφοριών. Μία πιθανή ερμηνεία αυτών των αποτελεσμάτων θα μπορούσε να είναι ότι ενεργοποιήθηκε ένας νευρωνικός μηχανισμός αντιστάθμισης με την εμπλοκή ανώτερης τάξης δομών του εγκεφάλου συνδεδεμένες σε κυκλώματα με την παρεγκεφαλίδα, ούτως ώστε οι ασθενείς να ανταπεξέλθουν στις απαιτήσεις των γνωστικών έργων.
description: Η Πολλαπλή Σκλήρυνση (ΠΣ) είναι μία χρόνια απομυελινωτική νόσος του κεντρικού νευρικού συστήματος. Το σημείο κατατεθέν της παθοφυσιολογίας της ΠΣ είναι η καταστροφή της μυελίνης που περιβάλλει τους άξονες των νευρώνων δημιουργώντας πλάκες (ή αλλιώς αλλοιώσεις). Η παρεγκεφαλίδα αποτελεί περιοχή προτίμησης για την απομυελίνωση, με σαφώς αναγνωρισμένο ρόλο σε κινητικές – και πιο πρόσφατα – γνωστικές λειτουργίες. Μέσα σ’ αυτό το πλαίσιο, στόχος της παρούσας έρευνας είναι να διερευνηθεί η συνεισφορά του όγκου της φαιάς και λευκής ουσίας όπως επίσης και το πάχος του φλοιού της παρεγκεφαλίδας στη γνωστική επίδοση και στον βαθμό αναπηρίας των ασθενών με ΠΣ. Οι όγκοι των επιμέρους λοβίδιων όπως και το πάχος του φλοιού της παρεγκεφαλίδας υπολογίστηκαν με τη χρήση ενός συστήματος ογκομετρικής ανάλυσης και αυτοματοποιημένης κατάτμησης της παρεγκεφαλίδας και των λοβίδιών της. Τα κυριότερα ευρήματα της μελέτης είναι η μείωση του όγκου της λευκής και φαιάς ουσίας στο λοβίδιο Χ και η διάχυτη λέπτυνση του φλοιού της παρεγκεφαλίδας στους ασθενείς με ΠΣ∙ η Διευρυμένη Κλίμακα Αξιολόγησης Αναπηρίας (EDSS) συσχετίζεται με τον βαθμό κόπωσης (fatigue) και με την επίδοση των ασθενών σε έργα ταχύτητας επεξεργασίας πληροφοριών αλλά όχι με τον όγκο της φαιάς και λευκής ουσίας της παρεγκεφαλίδας∙ ο όγκος της φαιάς και λευκής ουσίας του λοβίδιου Ι-ΙΙ συσχετίζεται αρνητικά με δοκιμασίες ταχύτητας επεξεργασίας πληροφοριών και οπτικοχωρικής μνήμης. Τέλος, βρέθηκε σχέση ανάμεσα στο πάχος του φλοιού της παρεγκεφαλίδας συνολικά και των λοβίδιων I-II, III, VI, Crus I, VIIIA με δοκιμασίες ταχύτητας επεξεργασίας πληροφοριών και λεκτικής ευχέρειας. Συνοψίζοντας, παρατηρήθηκε παρεγκεφαλιδική ατροφία στη φαιά και λευκή ουσία στους ασθενείς με ΠΣ και αντίστροφες συσχετίσεις με τις γνωστικές λειτουργίες και ιδιαίτερα με την ταχύτητας επεξεργασίας πληροφοριών. Μία πιθανή ερμηνεία αυτών των αποτελεσμάτων θα μπορούσε να είναι ότι ενεργοποιήθηκε ένας νευρωνικός μηχανισμός αντιστάθμισης με την εμπλοκή ανώτερης τάξης δομών του εγκεφάλου συνδεδεμένες σε κυκλώματα με την παρεγκεφαλίδα, ούτως ώστε οι ασθενείς να ανταπεξέλθουν στις απαιτήσεις των γνωστικών έργων.